7. Пушча — добрае месца для адпачынку. У Пушчы няма вялікіх паселішчаў, яе не праразаюць шумныя аўтатрасы. Але да Пушчы лёгка даехаць і машынай і цягніком (два хуткія цягнікі і адзін начны штодня з Мінска да станцыі Падсвілле). У самой Пушчы — неблагія дарогі, якімі можна няспешна праехаць Пушчу наскрозь. Адпачыць можна на шматлікіх аграсядзібах у пушчанскіх вёсках (Маргі, Бабруйшчына, Доўгае, Хралы, Івесь, Скрабатуны, Бірулі, Чарніца).